A zenészcsaládból származó Szervánszky Jenő, szakítva a családi hagyományokkal tanulmányait 1929-1935 között a Képzőművészeti Főiskolán végezte, ahol Glatz Oszkár növendéke volt. Képeit 1930-tól kezdte rendszeresen kiállítani Budapesten, vidéken és Angliában. 1951-től hat évig tanított az Iparművészeti Főiskolán, ahonnan az 1956-os szerepvállalása miatt menesztették. Ezután hosszú ideig reklámgrafikák készítésével tartotta fenn magát. 1975-től vidéken, Budapesten és Angliában több egyéni kiállításon mutatkozott be. 2006-ban rendezték meg emlékkiállítását Budapesten, a Ráday Galériában. 2005-ben Londonban hunyt el 99 éves korában, ahová lányát ment meglátogatni, de Magyarországon helyezték végső nyugalomra a Farkasréti temetőben.